recursal/SuperWikiNEXT-32B huggingface dataset:
|  |
| --- |
| இக்கட்டுரை கீழ்வரும் தலைப்பின் ஒரு பகுதி |
| ஹதீஸ் |
| Hadith calligraphy |
| ஸிஹாஹ் ஸித்தாமுக்கிய ஆறு நூல்கள்
 

|  |  |
| --- | --- |
| ஸஹீஹ் புகாரி | صحيح البخاري |
| ஸஹீஹ் முஸ்லிம் | صحيح مسلم |
| நஸயீ | السنن الصغرى |
| அபுதாவூத் | سنن أبي داود |
| திர்மிதி | جامع الترمذي |
| இபுனு மாஜா | سُنن ابن ماجه |

 |
| மற்ற ஹதீஸ் நூல்கள்

| ஹதீஸ் நூல்கள் | காலம் (பொ.ஊ) |
| --- | --- |
| முஅத்தா மாலிக் | 8ம்-9ம் நூற்றாண்டு  |
| முஸ்னது அஹ்மத் |  780–855
  |
| சுனன் தாரிமி  |  868
  |
| ஷமாயில் முகமதியா(ஷமாயில் திர்மிதி) |  9ம்நூற்றாண்டு |
| இப்னு குஜைமா  |  923
  |
| இப்னு ஹிப்பான்  |  965
  |
|  முஸ்தரக் அலா சாலிஹைன்  |  11ம் நூற்றாண்டு |
|  அல் மவ்து குப்றா |  1128–1217
  |
| ரியாலுஸ்ஸாலிஹீன் |  1233–1278
  |
| மிஷ்காத் |  1340
  |
|  தல்கீஸ் முஸ்தரக் |  1274–1348
  |
|  மஜ்மா அல் ஜவாஹித்  |  1335–1405
  |
| புலுகுல் மராம்  |  1372–1449
  |
| கன்சல் உம்மல்  |  16ம் நூற்றாண்டு |
|  சுசாசத் மசாபிஹ்  |  19ம் நூற்றாண்டு |
| முன்தகப் அகாதித் |  20ம் நூற்றாண்டு |

 |
|  இசுலாம் வலைவாசல் |
| * பா
* உ
* தொ
 |

 **திர்மிதி** அல்லது **ஜாமிஉத் திர்மிதி** (*Jami' at-Tirmidhi*,அரபு மொழி: جامع الترمذي‎) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் திர்மிதி ஹதீஸ் தொகுப்பும் ஒன்றாகும்.இதனை தொகுத்து எழுதியவர் இந்நூலின் அரபி மூலத்தின் ஆசிரியர் அபூ ஈஸா முகமது என்று அழைக்கப் படுகிற இமாம் திர்மிதி ஆவார்.அவரது பெயராலேயே இந்நூல் திர்மிதி என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.

தொகுக்கப்பட்ட வரலாறு
--------------------

இமாம் திர்மிதி அவர்கள் ஹிஜ்ரி 250 இ.நா (கி.பி. 864) ல் ஹதீஸ் தொகுப்பு பணியை ஆரம்பித்து ஹிஜ்ரி 270 இ.நா (கி.பி. 884 ,ஜூன் 9) ல் தொகுத்து முடித்தார்கள்.

இமாம் திர்மிதி அவர்கள் பல்கு நகரில் பலகாலம் பல கலைகள் கற்றுத் தேர்ந்த பின்னர் பல அரேபிய தேசங்களில் பல காலம் பிரயாணஞ் செய்து பலரிடம் ஹதீஸுகளைக் கேட்டறிந்து ஹதீஸுக் கலையில் தேர்ச்சியுற்றார்கள். இமாம்களான புகாரி,முஸ்லிம் இப்னு ஹஜ்ஜாஜ், அபூதாவூத், குதைபா பின் ஸஃது, முஹம்மது பின் பஷ்ஷார், அஹ்மத் பின் முஸ்னீ, ஸுப்யான் பின் வகீஃ போன்ற அறிஞர்களிடம் ஹதீஸ்கள் கேட்டறிந்தார்.

இந்நூல் 3,956 ஹதீஸ்களை கொண்டிருக்கிறது , ஐம்பது அத்தியாயங்களாக பிரிக்கப்பட்டுள்ளது.இது சுனன் ஹதீஸ் நூல் என வகைப்படுத்தப்பட்டுள்ளது.

தலைப்பு
-------

இமாம் திர்மிதி அவர்கள் தொகுப்பின் முழு தலைப்பு [الجامع المختصر من السنن عن رسول الله *ﷺ* ومعرفة الصحيح والمعلول وما عليه العمل] error: {{lang-xx}}: text has italic markup (உதவி) ஆகும்.தமிழில் "ஜாமி அல் முக்தசர் மின் அசுனன் அன் ரசூலுல்லாஹ் வ மஃபிரத் அல் சஹீஹ் வ மஃலூவ்ல் வமா அலைஹில் அமல்" என்பதாகும்.ஆனால் இது பொதுவாக திர்மிதி ஹதீஸ் நூல் என அழைக்கப் படுகிறது.

மேற்கோள்கள்
-----------

1. ↑  Jonathan A.C. Brown (2007), *The Canonization of al-Bukhārī and Muslim: The Formation and Function of the Sunnī Ḥadīth Canon*, p.10. Brill Publishers. ISBN 978-9004158399
2. ↑  islamic-dictionary retrieved 10:06, 26 April 2010
3. ↑
4. ↑  Imam Tirmidhi and his Al-Jami’ al-Sunan:
விளம்பர மென்பொருளான *Ask.com* கருவிப்பட்டை
**விளம்பர மென்பொருள்** (*Adware*) என்பது தானியங்கு முறையில் விளம்பரங்களை வழங்கும் மென்பொருட்பொதி ஆகும். இவ்விளம்பர மென்பொருள்கள் மேல் வரல் பட்டி வடிவில் அமைந்திருப்பதுண்டு. சில மென்பொருள்களை நிறுவும்போது விளம்பர மென்பொருள்கள் காட்டப்படுவதுமுண்டு.

விளம்பர மென்பொருள் தீங்கு விளைவிக்கக்கூடியதல்ல. ஆனாலும் சில விளம்பர மென்பொருள்கள் உளவு மென்பொருள்களைக் கொண்டிருந்து கணினியிலுள்ள தகவல்களைத் திருடக்கூடியவை.

தீம்பொருள்
----------

தகவல்களைத் திருடுகின்ற சில விளம்பர மென்பொருள்கள் தீம்பொருள்களின் ஒரு பிரிவான உளவு மென்பொருள்களினுள் அடக்கப்படும்.

பாதுகாப்பு
----------

தீய விளம்பர மென்பொருள்களைக் கண்டுபிடித்து அகற்றுவதற்கு செய்நிரல்கள் உருவாக்கப்பட்டுள்ளன. அட்-அவார், மால்வேர்பைட்ஸ்' அன்டி-மால்வேர், ஸ்பைவேர் டாக்டர், ஸ்பைபாட்-சேச் & டிஸ்றோய் முதலிய மென்பொருள்களைப் பயன்படுத்தித் தீங்கு விளைவிக்கக்கூடிய விளம்பர மென்பொருள்களைக் கண்டறிந்து தனிமைப்படுத்தவோ நீக்கவோ முடியும். தற்போது வெளிவரும் பெரும்பாலான வணிக நச்சுநிரல் தடுப்பிகள் தீய விளம்பர மென்பொருள்களைக் கண்டறியக் கூடியவையே.

எடுத்துக்காட்டுகள்
------------------

* 180சேச் அசிஸ்டன்ட்
* *Ask.com* கருவிப்பட்டை
* போன்சிபடி
* கிளிப் ஜெனி
* காமத் கர்சர்
* சய்டூர்
* டாலர்ரெவென்யூ
* பிளாஷ்கெட்
* கேட்டர்
* ஐசேச்
* மிரர் கருவிப்பட்டை
* மைவே சேச்பார்
* வியூபாயிண்ட் மீடியா பிளேயர்
* வென்யூ சேவ்நௌ
* சாங்கோ தயாரிப்புகள்
* ஜ்வின்கி
* ஹாட்பார்
* டென்சென்ட் க்யூ. க்யூ.
* பிளே பிக்கிள்

இதையும் பார்க்க
---------------

* ஹொஸ்ட் கோப்பு

மேற்கோள்கள்
-----------

1. ↑  விளம்பர மென்பொருள் (ஆங்கில மொழியில்)
2. ↑  விளம்பரமென்பொருள் (ஆங்கில மொழியில்)
3. ↑  ["இலவச விளம்பர மென்பொருள் நீக்கற்கருவிகளின் பட்டியல் (ஆங்கில மொழியில்)". 2011-10-19 அன்று மூலம் பரணிடப்பட்டது. 2012-04-12 அன்று பார்க்கப்பட்டது. இலவச விளம்பர மென்பொருள் நீக்கற்கருவிகளின் பட்டியல் (ஆங்கில மொழியில்)]
சிறுமலர் பள்ளி, சந்தனகம்பாரம்
**பையாவூர்** (*Payyavoor*) என்பது இந்திய மாநிலமான கேரளாவின் கண்ணூர் மாவட்டத்திலுள்ள ஒரு நகரமாகும். இது பையாவூர் பேரூராட்சியின் தலைமையகமாகவும் இருக்கிறது.

அமைவிடம்
--------

பையாவூர், மாவட்டத் தலைமையகமான கண்ணூருக்கு கிழக்கே 43 கி.மீ. தொலைவிலும், வட்டத் தலைமையகமான தளிப்பரம்பாவுக்கு கிழக்கே 30 கி.மீ. தொலைவிலும், இரிட்டிக்கு 20 கி.மீ. தொலைவிலும் அமைந்துள்ளது. அருகிலுள்ள நகராட்சி சிறீகண்டபுரம் 10 கி.மீ தூரத்தில் உள்ளது.

சிவ விழா
--------

இங்குள்ள சிவன் கோவிலில் நடைபெறும் திருவிழா மிகவும் பிரபலமானது. இது கும்ப மாதத்தின் முதல் நாளிலிருந்து பன்னிரென்டாம் நாள் வரை கொண்டாடப்படுகிறது. இந்த நகரத்தில் புனித அன்னை தேவாலயம் என்ற பெயரில் ஒரு கன்னையா கத்தோலிக்க தேவாலயம் உள்ளது.

சிவன் கோவிலில் ஊட்டு விழா
-------------------------

சிவபெருமானின் ஆலயத்தில் ஊட்டுத் திருவிழா கிராமத்தின் தனித்துவமான கொண்டாட்டமாகும். இது ஒவ்வொரு ஆண்டும் மலையாள நாட்காட்டியின்படி பன்னிரென்டாம் நாள் வரை கொண்டாடப்படுகிறது. சாதி, மத வேறுபாடின்றி மக்கள் இந்த விழாவைக் கொண்டாடுகிறார்கள். குடகு மாவட்டத்தைச் சேர்ந்தவர்கள் (கருநாடகா) வேண்டுதல்களுடன் பிரசாதத்தையும் கொண்டு வருகிறார்கள்.  திருவிழா பிப்ரவரி 12 அன்று (மகரம் 30) தொடங்கி பிப்ரவரி 24 அன்று (கும்பம் 12) முடிவடைகிறது. இந்த விழா குடகு அத்துடன் கேரளாவைச் சேர்ந்த மக்களின் 'சங்கமம்' என்று கருதப்படுகிறது. திருவிழா துவங்குவதற்கு முன்பு குடகிலிருந்து பக்தர்கள் தங்கள் கால்நடைகளௌடன் திருவிழா காலத்தில் 'பிரசாத ஊட்டம்' எனப்படும் அரிசி பிரசாதங்களுடன் கோவிலுக்கு வருகிறார்கள். இந்த திருவிழாவைப் பற்றிய பல்வேறு புராணக்கதைகள் உள்ளன.

போக்குவரத்து
------------

கேரள மலை நெடுஞ்சாலை 59 இதன் வழியாக செல்கிறது. இது அருகிலுள்ள நகரங்களான செம்பேரி, உலிக்கல், இரிட்டி, நடுவில், கருவஞ்சல், அலகோடு போன்ற ஊர்களை இணைக்கிறது. கேரள மாநில நெடுஞ்சாலை 36 இங்கிருந்து சுமார் 10 கி.மீ. தூரத்தில் உள்ள சிறீகண்டபுரம் நகரம் வழியாக செல்கிறது.

தேசிய நெடுஞ்சாலை 66 30 கி.மீ தூரத்திலுள்ள தளிப்பறம்பா நகரத்தில் செல்கிறது. இங்கிருந்து மங்களூரையும், மும்பையையும் வடக்குப் பகுதியிலும், கொச்சினையும், திருவனந்தபுரத்தையும் தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூரையும் பெங்களூரையும் இணைக்கிறது.

கண்ணூர் அருகிலுள்ள தொடர் வண்டி நிலையமாகும். 26 கி.மீ தெற்கே கண்ணூர் பன்னாட்டு வானூர்தி நிலையம் அருகிலுள்ள வானூர்தி நிலையமாகும். மங்களூரு பன்னாட்டு வானூர்தி நிலையம் கோழிக்கோடு பன்னாட்டு வானூர்தி நிலையம் போன்ற இடங்களிலிருந்தும் விமானச் சேவைகளும் உள்ளன.

புள்ளிவிவரங்கள்
---------------

2011, இந்திய மக்களதொகை கணக்கெடுப்பின்படி பையாவூர் கிராமத்தில் 11,373 ஆண்களும், 11,625 பெண்களும் என 22,998 மக்கள் தொகை உள்ளனர். பாலின விகிதம் 1,000 ஆண்களுக்கு 1,022 பெண்கள். இதன் பேரூராட்சி வரம்பில் 5,698 வீடுகள் உள்ளன.

மேற்கோள்கள்
-----------

1. ↑   › node
2. ↑  "Census of India : Villages with population 5000 & above". Registrar General & Census Commissioner, India. 8 December 2008 அன்று மூலம் பரணிடப்பட்டது. 2008-12-10 அன்று பார்க்கப்பட்டது.
3. ↑
4. ↑  censusindia.gov.in › dchb › 3...PDF
Web results Kannur - DISTRICT CENSUS HANDBOOK(refer page nos:272)
**வரக்கல் தேவி கோயில்** (*Varakkal Devi Temple*) என்பது கேரளத்தின், கோழிக்கோட்டில் மிகவும் புகழ் பெற்ற தேவி கோவில்களில் ஒன்றாகும். கோயிலின் முதன்மை தெய்வம் துர்கை (பகவதி). இந்த கோயிலில் பிள்ளையார், தட்சிணாமூர்த்தி, ஐயப்பன் ஆகிய தெய்வங்கள் துணை தெய்வங்களாக உள்ளனர்.

அமைவிடம்
--------

இக்கோயிலானது வெஸ்ட் ஹில்ஸ் தொடருந்து நிலையத்திற்கு அருகில் கோழிக்கோடு வெஸ்ட் ஹில் அருகே ஒரு மலையுச்சியில் அமைந்துள்ளது.

திருவிழா மற்றும் சடங்குகள்
--------------------------

இந்தக் கோயிலின் முக்கிய திருவிழா வாவுபலி ஆகும். இறந்த முன்னோர்களுக்கு ஈமக்கடன் செய்வதற்காக வர்க்கல் கடற்கரையில் பக்தர்கள் அதிக அளவில் கூடுவார்கள். நவராத்திரி: கோவிலில் நவராத்திரி விழாவும் பெரிய அளவில் கொண்டாடப்படுகிறது. மஹானிவேதம் கோயிலின் மிக முக்கியமான சடங்கு, புஷ்பஞ்சலி, படிவிளக்கு, நெய்விளக்கு, திரிகல்பூசை, சுயம்வர புஷ்பாஞ்சலி, சாந்தான கோபால பூஜை, கணபதி ஹோமம், தில ஹோமம் ஆகியவை மற்ற வழிபாடுகளாகும்.

மேலாண்மை
--------

இந்த கோவிலை கோழிகோட்டின் சாமுத்திரி நிர்வகிக்கிறார்.

வெளி இணைப்புகள்
---------------

* 
* http://www.webindia123.com/city/kerala/kozhikode/destination/temples/varakkaldevitemple.htm
*
பைன்கங்கை ஆற்றில் பாயும் மழை வெள்ள நீர், ஆண்டு சூலை, 2018
**பைன்கங்கை ஆறு** (**Painganga River**), இதனை **பென்கங்கை ஆறு** என்றும் அழைப்பர். (**Penganga River**), இந்தியாவின் மகாராட்டிரா மாநிலத்தின் புல்டாணா மாவட்டம், ஹிங்கோலி மாவட்டம், நாந்தேட் மாவட்டம், யவத்மாள் மாவட்டம், சந்திரப்பூர் மாவட்டம் மற்றும் வாசிம் மாவட்டங்களின் வழியாகப் பாயும் முதன்மை ஆறு ஆகும். பைன்கங்கை ஆறு உமர்கேட் அருகே மரத்வாடா மற்றும் விதர்பா பகுதிகளைப் பிரிக்கிறது. இதன் துணை ஆறு வர்தா ஆறு ஆகும். 

புல்டாணா மாவட்டத்தில் உள்ள அஜந்தா மலைத்தொடரில் உற்பத்தியாகும் பைன்கங்கை ஆறு 495 km (308 mi) நீளம் கொண்டது. யவத்மாள் மாவட்டத்தில் உள்ள சஙகமேஸ்வரர் கோயில் அருகே பைன்கங்கை ஆறு, வர்தா ஆற்றில் கலக்கிறது. வர்தா ஆறு, பிராணஹிதா ஆற்றில் கலந்து, பின் பிராணஹிதா ஆறு கோதாவரி ஆற்றுடன் கலக்க்கிறது. கோதாவரி ஆறு வங்காள விரிகுடாவில் கலக்கிறது.

மேற்கோள்கள்
-----------

1. ↑  "Yavatmal district". 2007-07-13 அன்று மூலம் பரணிடப்பட்டது. 2007-04-13 அன்று பார்க்கப்பட்டது.

வெளி இணைப்புகள்
---------------

* Classification of Waters of Wainganga, Wardha, Penganga River Basin / Sub-Basin
[*தொடர்பிழந்த இணைப்பு*]
* Wiki map
**முகம்** என்பது தமிழ், தமிழன், தமிழ்நாடு, மனிதநேயம் ஆகியவற்றை அடிப்படையாகக்கொன்டு வெளியான தமிழ்ச் சிற்றிதழ் ஆகும். இதன் ஆசிரியராக முகம் மாமணி இருந்தார். ஆ. இரா. வேங்கடாசலபதி 1983 இல் முகம் இதழின் உதவி ஆசிரியராகப் பணியாற்றினார். இந்த இதழின் அட்டைப்படத்தில் தமிழ் அறிஞர்களின், ஆளுமைகளின் ஒளிப்படத்தை தாங்கி வெளிவந்தது. முகம் இதழின் வழியாக பல எழுதாளர்கள் அறிமுகப்படுத்தப்பட்டனர்.

இதன் முதல் இதழ் 1983 ஆம் ஆண்டு ஏப்ரல் மாதத்தில் வெளிவந்தது. அதன் பிறகு தடையின்றி தொடர்ந்து 269 இதழ்கள் வெளிவந்தது (2005 ஆகத்து வரை). இந்த இதழில் அப்படி அட்டைப் பட்டத்தில் இடம்பெறும் ஆளுமை பற்றிய கட்டுரை ஒவ்வொரு இதழிலும் வெளியானது. மேலும் சிறுகதைகளும் வெளியாயின. பத்திரிக்கையின் ஆசிரியரான முகம் மாமணி *கிந்தனார் பதில்கள்* எனும் பெயரில் கேள்வி - பதில் பகுதியை எழுதினார்.  
மாமணி கதைகளும் எழுதினார், மேலும் அவர் எண்ணதாசன் என்ற பெயரில் கவிதைகள் எழுதினார். வெங்கடேசன் வாழ்க்கை வரலாற்றுக் கட்டுரைகள் எழுதினார்.

குறிப்புகள்
-----------

1. ↑  "மூத்த பத்திரிகையாளர் முகம் மாமணி காலமானார்". *Hindu Tamil Thisai*. 2022-03-01 அன்று பார்க்கப்பட்டது.
2. ↑  எழுத்தாளர் ‘முகம்’ மாமணி காலமானார், செய்தி, தீக்கதிர், பிப்ரவரி 24, 2022
3. ↑  "Andhimazhai - அந்திமழை - 'முகம்' - சிற்றிதழ் அறிமுகம் 4". *andhimazhai.com*. 2022-06-12 அன்று பார்க்கப்பட்டது.
4. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 272–277. 13 நவம்பர் 2021 அன்று பார்க்கப்பட்டது.
அல்-ஹாஜ்  **நவாப் குலாம் முகம்மது அப்துல் அலி கான் பகதூர்** (பிறப்பு 9 ஆகத்து 1951) தற்போதைய ஆற்காடு இளவரசராக பட்டம் ஏற்றிருப்பவராவார். இவர் 1993 சூலையில் தமது தந்தை குலாம் முகம்மது அப்துல் காதிரின் மறைவிற்குப் பிறகு இப்பட்டத்திற்கு உரியவரானார். இவரது குடும்பத்தினர் இரண்டாவது கலீபாவான உமறு இப்புனு அல் கத்தாபின் வழித்தோன்றல்களாவர்.

ஆற்காடு இளவரசர் என்ற நிலையில் இவர் பல சமய அறக்கட்டளைகளுக்கும் கல்வி நிலையங்களுக்கும் தலைவராக உள்ளார். மக்கா, மதீனா நகரங்களை நிருவகிக்கும் வக்பு குழுவின் உறுப்பினராக உள்ளார்.[] அரச விழாக்களிலும் வரவேற்புகளின் போதும் ஆற்காடு இளவரசருக்கு தமிழ்நாட்டின் ஆய அமைச்சர்களுக்கு இணையான நிலை வழங்கப்படுகிறது.

மேற்சான்றுகள்
-------------

1. ↑  Staff writers (1 February 2004). "Web site on Nawabs of the Carnatic". *The Hindu*. 18 பிப்ரவரி 2004 அன்று மூலம் பரணிடப்பட்டது. 23 ஆகஸ்ட் 2014 அன்று பார்க்கப்பட்டது.
2. ↑  Staff writers (15 August 2004). "Web site on Nawabs of the Carnatic". *The Hindu*. 22 டிசம்பர் 2004 அன்று மூலம் பரணிடப்பட்டது. 23 ஆகஸ்ட் 2014 அன்று பார்க்கப்பட்டது.

வெளி இணைப்புகள்
---------------

* Arcot
* House of Arcot பரணிடப்பட்டது 2010-08-11 at the வந்தவழி இயந்திரம், The Hindu, dated 1 பெப்ரவரி 2004
* Nawab Mohammed Abdul Ali பரணிடப்பட்டது 2008-01-20 at the வந்தவழி இயந்திரம்
**கொனார்க்** (Konark) (ஒரியா: କୋଣାର୍କ), இந்திய மாநிலமான ஒடிசாவின் புரி மாவட்டத்தில் அமைந்த சிறு ஊர் ஆகும். உலகப் பாரம்பரியக் களங்களில் ஒன்றான கொனார்க் சூரியக் கோயில்  இவ்வூரில் அமைந்துள்ளது. இவ்வூரில் அழகு சிந்தும் **சந்திரபாகா கடற்கரை** உள்ளது.

அமைவிடம்
--------

ஒடிசா மாநிலத் தலைநகரம் புவனேசுவரத்திலிருந்து 65 கிலோ மீட்டர் தொலைவிலும், புரி நகரத்திலிருந்து 35 தொலைவிலும், வங்காள விரிகுடா கடற்கரையில் அமைந்த ஊராகும்.

திருவிழா
--------

இங்குள்ள சூரியக் கோயிலில் ஆண்டுதோறும் டிசம்பர் மாதத்தில் **கொனார்க் நாட்டியத் திருவிழா** நடைபெறுகிறது.

பெயர்க் காரணம்
--------------

சமஸ்கிருத மொழியில் உள்ள *கொனர்கா* (கொனா + அர்கா) எனும் இரண்டு சொல்லில், *கொனா* என்பதற்கு *கோணம்* என்றும், *அர்கா* என்பதற்கு *சூரியன்* என்றும் பொருளாகும்.

கொனார்க் சூரியக் கோயில்
-----------------------

முதன்மைக் கட்டுரை: கொனார்க் சூரியக் கோயில்
கொனார்க் சூரியக் கோயில்
சூரியதேவனுக்கு அர்ப்பணிக்கப்பட்ட இக்கோவில், கி பி 13-ஆம் நூற்றாண்டில் கீழைக் கங்கர் வம்சத்தைச் சேர்ந்த முதலாம் நரசிம்ம தேவன் என்ற மன்னனால் கட்டப்பட்டது. இக்கோவில் சிவப்பு மணற்பாறைகளாலும் கருப்பு கிரானைட் கற்களாலும் கட்டப்பட்டது. இக்கோயில் கல்லில் செதுக்கப்பட்ட பிரம்மாண்ட தேர் வடிவத்தில் கட்டப்பட்டுள்ளது.

மக்கள் தொகையில்
---------------

2011-ஆம் ஆண்டின் மக்கள் தொகை கணக்கெடுப்பின் படி, கொனார்க் நகரத்தின் மொத்த மக்கள் தொகை 16,779 ஆகும். அதில் ஆண்கள் 8,654 ஆகவும்; பெண்கள் 8,125 ஆகவும் உள்ளனர். ஆறு வயதிற்குட்பட்டோர் 1750 (10.43%) ஆக உள்ளனர். சராசரி எழுத்தறிவு 75.97% ஆக உள்ளது. அதில் ஆண்களின் 79.96% எழுத்தறிவு ஆகவும்; பெண்களின் எழுத்தறிவு 71.71%. ஆகவும் உள்ளது. பாலின விகிதம் 1000 ஆண்களுக்கு, 939 பெண்கள் வீதம் உள்ளனர். மொத்த மக்கள் தொகையில் இந்துக்கள் 96.05% ஆகவும்; இசுலாமியர்கள் 0.38% ஆகவும்; சீக்கியர்கள் 0.02% ஆகவும்; பௌத்தர்கள் 0.01% ஆகவும்; சமணர்கள் 0.01%ஆகவும், கிறித்தவர்கள் 3.25% ஆகவும்; சமயம் குறிப்பிடாதவர்கள் 0.28%ஆகவும் உள்ளனர்.

சுற்றுலாத் தலம்
---------------

இந்தியப் பண்பாட்டுச் சுற்றுலாத் தலமாக கொனர்க் சூரியக் கோயில் விளங்குகிறது.  அந்தி சாயும் வேளையில் கொனார்க் சூரியக் கோயிலில் ஒலி-ஒளி காட்சி காட்டப்படுகிறது.

மேற்கோள்கள்
-----------

1. ↑  UNESCO (1984). "World Heritage List: Sun Temple, Konârak". 3 April 2015 அன்று மூலம் பரணிடப்பட்டது.
2. ↑  "Konark, Official Website (Approach)". 2013-05-12 அன்று மூலம் பரணிடப்பட்டது. 2017-05-30 அன்று பார்க்கப்பட்டது.
3. ↑
4. ↑  "25th Konark Dance & Music festival" (PDF). 2016-03-04 அன்று மூலம் (PDF) பரணிடப்பட்டது. 2017-05-30 அன்று பார்க்கப்பட்டது.
5. ↑  *Konârka is a combination of two words, kona (corner) and arka (Sun).* UNESCO 1984
6. ↑  "Konark Sun Temple". 2017-06-01 அன்று மூலம் பரணிடப்பட்டது. 2017-05-30 அன்று பார்க்கப்பட்டது.
7. ↑  Konark Population Census 2011
8. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Konark***   
என்பதின் ஊடகங்கள் உள்ளன. 

* Konark, World Heritage Site, UNESCO
* Konark (Official Site), Tourism Department, Government of Odisha
* விக்கிச்செலவில் செலவு வழிகாட்டி: கொனார்க்
**கொனார்க் நடன திருவிழா** (*Konark Dance Festival*) என்பது ஒவ்வொரு ஆண்டும் திசம்பர் மாதம் 1 முதல் 5 வரை இந்தியாவில் ஒடிசாவில் உள்ள கொனார்க்கில் உள்ள சூரிய கோவிலின் பின்னணியில் நடைபெறும் ஐந்து நாள் நடன விழா ஆகும். இது ஒடிசாவில் நடைபெறும் மிகப்பெரிய நடன விழாக்களில் ஒன்றாகும்.

நிகழ்விடம்
----------

இந்த ஆலயத்தின் நேர்த்தியான '*சாலமண்டர்*' அல்லது 'நடன மண்டபம்' ஒரு கட்டிடக்கலை அதிசயம். இதன் சுவர்களின் ஒவ்வொரு அங்குலமும் பழங்காலத்தின் சிறந்த கலை வடிவமைப்புகளால் செதுக்கப்பட்டுள்ளது. இசைக்கலைஞர்கள் செவிப்பறைகள், சங்குகள் மற்றும் பிற இசைக்கருவிகளை வாசித்து ஒடிசி நடனமாடி அலங்கரிக்கின்றனர்.

பங்கேற்பு
---------

நாடு முழுமையிலுமிருந்து பல புகழ்பெற்ற நடனக் கலைஞர்கள் இந்த அரங்கில் நடனமாடுகிறார்கள். 1986ஆம் ஆண்டு முதல், இந்த திருவிழாவை ஒடிசா சுற்றுலா மற்றும் ஒடிசி ஆராய்ச்சி மையம் இணைந்து மாநிலத்தில் பல்வேறு இந்திய நடன பாரம்பரியத்தை மேம்படுத்துவதோடு, கொனார்க் கோயில் மற்றும் ஒடிசாவை ஒரு சுற்றுலாத் தலமாகப் பிரபலப்படுத்தவும் ஏற்பாடு செய்கின்றன.

மணற்சிற்ப விழா
--------------

இதனுடன், இதே காலகட்டத்தில், பன்னாட்டு மணல் கலை விழாவும் நடைபெறுகிறது.

மணல் திருவிழா திறமையான மணல் கலைஞர்களால் உருவாக்கப்பட்ட மணல் சிற்பங்களைக் கொண்டாடுகிறது. பாரம்பரிய மணல் சிற்பங்கள் மட்டுமல்ல, திறமையான மணல் கலைஞர்களால் உருவாக்கப்பட்ட மணல், கல், வெண்கலம் அல்லது மரம் ஆகியவற்றையும் இத்திருவிழாவின்போது காணலாம். பன்னாட்டு மணல் கலைஞர் திருவிழா இந்தியா மற்றும் பல நாடுகளைச் சேர்ந்த மணல் கலைஞர்களின் கண்கவர் காட்சிகளைக் கொண்டாடுகிறது. இந்த விழாவில் 30 இந்திய மற்றும் 10 வெளிநாட்டுக் கலைஞர்கள் பங்கேற்கின்றனர். மெக்சிகோ, ஸ்பெயின், சிங்கப்பூர், பிரான்ஸ், நார்வே, செருமனி, நெதர்லாந்து மற்றும் அமெரிக்கா ஆகிய நாடுகளைச் சேர்ந்த சிறந்த மணல் கலைஞர்கள் இந்தியாவின் பல்வேறு பல்வேறு மாநிலங்களிலிருந்து வரும் மணற் கலைஞர்கள் சந்திரபாகாவின் தங்கக் கடற்கரையை அலங்கரிக்கின்றனர்.

இந்தியாவின் ஒடிசா மாநிலம் கொனார்க், புரியிலிருந்து சிறிது தொலைவில் உள்ள சந்திரபாகா கடற்கரையில் பன்னாட்டு மணல் கலை விழா 2015-ல் தொடங்கப்பட்டது. ஒவ்வொரு ஆண்டும், கலைஞர்களுக்கான கருப்பொருளாகப் பூமியின் வளர்ந்து வரும் பிரச்சினைகளை அடிப்படையாகக் கொண்டு சிற்பங்களை வடிவமைக்கின்றனர்.

மேற்கோள்கள்
-----------

1. ↑  "Five-day Konark festival begins with Odissi, Kathak traditional dance performances in Odisha". *Gov Webcast*. 2020-12-02. 2020-12-06 அன்று பார்க்கப்பட்டது.
2. ↑  "Konark Festival | Odisha Tourism". *odishatourism.gov.in* (ஆங்கிலம்).
3. ↑  Nayak, Prakash. "Konark Dance & Music Festival". *konarkfestival.com*.
4. ↑  "Odisha Tourism". *www.odishatourism.gov.in* (ஆங்கிலம்).
5. ↑  "Welcome to Guru Kelu Charan Mohapatra Odissi Research Centre". *www.odissiresearchcentre.org*.
6. ↑  "Orissa CM Naveen Patnaik inaugurates 21st Konark Dance Festival, Orissa Current News". 27 September 2011 அன்று மூலம் பரணிடப்பட்டது. 19 January 2011 அன்று பார்க்கப்பட்டது.
7. ↑  "Odisha Tourism : International Sand Art Festival". *odishatourism.gov.in*. 2020-12-07 அன்று பார்க்கப்பட்டது.
முகம் சிவந்துக் காணப்படும் ஒரு இளம் பெண்.
**முகம் சிவத்தல்** (Blushing) என்பது உளவியல் காரணங்களினால் முகம், காது மடல்கள், கன்னம் ஆகியவற்றில் மேலோட்டமாக ஏற்படும் முகம் சிவந்துபோவதைக் குறிக்கிறது. முகம் சிவத்தல் பொதுவாக மனவுளைவு, கோபம் அல்லது காதல்வயப்பட்டத் தூண்டுதல்கள் ஆகிய உணர்ச்சிகளின் அழுத்தங்களைத் தன்னிச்சையாகப் பிரதிபலிப்பதாகக் கருதப்படுகிறது. பல்வேறு உடலியக்கக் காரணங்களால் குறிப்பிட்ட அளவு முகம் மற்றும் பிற சருமப் பகுதிகளில் சிவந்திருக்கும் நிலையான தோல் சிவத்திலிருந்து முகம் சிவத்தல் வேறுபடுகிறது. முகம் சிவப்பதைக் கண்டு பயப்படுவதை சிகப்பு வெறுப்பு (Erythrophobia) என்று கூறலாம்.

மேற்கோள்கள்
-----------

1. ↑  Gieler, Uwe; Kusnir, Daniel; Tausk, Francisco A. (2008-11-14). *Clinical Management in Psychodermatology*. Springer Science & Business Media. பக். 59–. பன்னாட்டுத் தரப்புத்தக எண்:9783540347187.. பார்த்த நாள்: 7 December 2014.
2. ↑  W, Stekel, (2013-07-04). *Conditions Of Nervous Anxiety And Their Treatment*. Routledge. பக். 236–. பன்னாட்டுத் தரப்புத்தக எண்:9781136299315.. பார்த்த நாள்: 7 December 2014.
**இதயநிலா** வலைத்தளம்  பரணிடப்பட்டது 2009-07-16 at the வந்தவழி இயந்திரம் சிறப்பாகக் கவிதைகளின் சங்கமமாக வடிவமைக்கப்பட்டது. எனினும் இதயநிலா இணையத்தில் பல்சுவை அம்சங்களும் இணைக்கப்பட்டுள்ளன. வாசகர்கள் தமது கருத்துக்களின் அடிப்படையில் பல ஆக்கங்கள் புதிதாக இணைக்கப்பட்டுள்ளன. 

நாளும் ஆண்மீகம் அரசியல் உலகவியல் என்பனவற்றோடு சிறப்புக்கவிதைகள் மற்றும் பல சுவாரசியமான ஆக்கங்களைத் தாங்கி வெளிவருகிறது. "தமிழ்த் தாயக உறவுகளை நாடி தமிழ் பேசும் உள்ளங்களுடன் இணைந்து அண்டவெளி எங்கும் பெரும் அலையென விரிகின்றது இதயநிலா இணையம்."

தாயக வாழ்வியலை தமிழ்பேசும் உள்ளங்களுடன் ஒருமுறை பகிர்ந்துகொள்ள முயல்கின்றோம். நான்கு சுவர்களுக்குள் தாம்கொண்ட கனவுகளுடன் நலிந்துபோகும் நம் உறவுகளின் இறந்துபோகும் அவலங்களை அறியாதவர் பலர் அறிந்தவர் சிலர். தொடரும் போரிலும் வறுமையின் பிடியிலும் அடக்குமுறைகள் கட்டுப்பாடுகளுக்கு மத்தியிலும் அவலங்கள் தோய்ந்த அம்முகங்களில் எழும் சிரிப்பினை மட்டுமே கண்டு வெளியிடும் பல இணையங்கள் மத்தியில் அவர்தம் வாழ்வின் பின்னணிகளை அலசுகின்றது இதயநிலா. 

நிச்சயமாக இனம் மதம், மொழி கடந்து இலங்கை மக்கள் என்ற நிலைப்பாட்டில் ஒரு நிரந்தர அமைதிப்புலத்தை பின்னணியாகக் கொள்கின்றது இதயநிலா. சொல்லாத நம் மக்களின் கதைகள் கோடி சுமந்து உங்கள்
வாசல் தேடி நுழைகின்றது இதயநிலா.

வெளி இணைப்புகள்
---------------

* www.ithayanila.com பரணிடப்பட்டது 2009-07-16 at the வந்தவழி இயந்திரம்
**இதய மாற்றீட்டு சத்திரச் சிகிச்சை**  அல்லது **இதய மாற்று அறுவை சிகிச்சை**  (*heart transplant*, *cardiac transplant*) இதயச் செயலிழப்பின் கடைசி நிலையில் உள்ள ஒருவருக்கு அல்லது தீவிர குருதி ஊட்டக்குறை இதய நோய் உள்ளவருக்கு இன்னொரு மனிதனில் இருந்து பெறப்பட்ட ஆரோக்கியமான இதயத்தை மாற்றீடு செய்யும் சத்திர சிகிச்சையாகும். 2008ஆம் ஆண்டு நிலவரப்படி பெரும்பாலும் அண்மையில் இறந்த உடல் உறுப்புக் கொடையாளரின் வேலை செய்கின்ற இதயம் எடுக்கப்பட்டு நோயாளிக்குப் பொருத்தப்படுகின்றது. நோயாளியின் இதயம் அகற்றப்படலாம் அல்லது தனது இடத்திலேயே கொடையாளி இதயத்திற்கு ஆதரவாக செயல்படுமாறு விட்டு வைக்கப்படலாம். மாற்று இதய சிகிச்சை மேற்கொண்டவர்களின் வாழ்நாள் சராசரியாக 15 ஆண்டுகள் வரை கூடுவதாக மதிப்பிடப்படுகின்றது. இதய மாற்று அறுவை சிகிச்சை இதய நோய்க்கான மருத்துவத் தீர்வாக கருதப்படுவதில்லை; நோயாளியின் வாழ்நிலை தரத்தை உயர்த்தும் உயிர்காப்பு சிகிச்சையாக கருதப்படுகின்றது.

நீண்ட காலம் இதய நோய் உள்ளவர்களுக்கும், இதயத் தசை நோய்கள் காரணமாக இதயம் செயலிழக்கும் நிலையில் உள்ளவர்களுக்கும் இது தேவைப்படுகிறது. பொதுவாக மூளை செயலிழந்த ஒருவரிடமிருந்து இதயம் பெறப்படுகிறது. இவ்வாறான சத்திரசிகிச்சையில் *இதயம்-நுரையீரல் மாற்றுவழி இயந்திரம்* பயன்படுத்தப்படுகின்றது. நோயாளியின் இதயத் துடிப்பு நிறுத்தப்பட்டு இடது வலது சோனை அறைகளிலன் சுவரின் ஒரு பகுதியை விட்டு ஏனைய இதயப்பகுதி அகற்றப்படுகிறது. வழங்கியில் இருந்து பெறப்பட்ட இதயம் நோயாளியின் விடப்பட்ட இதயத்தின் பகுதிகளுடன் பொருந்துமாறு இணைக்கப்படுகின்ற்து. முடியுரு நாடிகளுடனும் நாளங்கள் போன்ற பிரதான குருதிக் குழாய்களுடனும் புதிய இதயம் இணைக்கப்படுகின்றது.

மேற்சான்றுகள்
-------------

1. ↑  Till Lehmann (director).*The Heart-Makers: The Future of Transplant Medicine*[documentary film].Germany:LOOKS film and television.
2. ↑  Burch, M. & Aurora, P. (2004). Current status of paediatric heart, lung, and heart-lung transplantation. Archives of disease in childhood, 89(4), 386–389.
கனவுருப்புனைவு கதாபாத்திரங்கள்
**கனவுருப்புனைவுத் திரைப்படம்** (Fantasy film) என்பது அற்புதமான கருப்பொருள்கள், மந்திரம், இயற்கைக்கு அப்பாற்பட்ட நிகழ்வுகள், புராணங்கள், நாட்டுப்புறவியல் கதைகள் அல்லது கவர்ச்சியான கற்பனை உலகங்களைக் கொண்ட கற்பனை வகையைச் சேர்ந்த திரைப்படங்கள் கனவுருப்புனைவுத் திரைப்படம் ஆகும். இந்த வகை ஊகப்புனைவு, அறிபுனைத் திரைப்படம் மற்றும் திகில் திரைப்படங்களுடன் சேர்ந்த புனைகதைகளின் ஒரு வடிவமாகக் கருதப்படுகிறது. கனவுருப்புனைவுத் திரைப்படம் பெரும்பாலும் மந்திரம், புராணம், அதிசயம் மற்றும் அசாதாரணமான வாழ்வியலை கொண்டது.

1980 களில் வரை கற்பனைத் திரைப்படங்கள் மிகக் குறைவாகவே இருந்தன, உயர் தொழில்நுட்ப திரைப்படத் தயாரிக்கும் நுட்பங்களும் பார்வையாளர்களின் ஆர்வமும் அதிகரித்ததால் இந்த வகை தற்பொழுது செழித்து வளர்ந்துள்ளது. 1903 ஆம் ஆண்டு இயக்குனர் ஜார்ஜஸ் மெலிஸ் என்பவரால் முதல் ஊமைத் திரைப்படம் பிரஞ்சு மொழியில் தயாரிக்கப்பட்டது.

மேற்கோள்கள்
-----------

1. ↑  Fantasy Films

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
***இதய வாசல்*** சந்திரனாத் இயக்கத்தில் 1991இல் வெளிவந்த நகைச்சுவைத் தமிழ் திரைப்படம். இதில் ரமேஷ் அரவிந்த் மற்றும் மீனா முக்கிய கதாபாத்திரத்தில் நடித்துள்ளனர். இத் திரைப்படம் வி. பி.எஸ். தயாரிக்க, விஜியின் இசையில் 1991, மே மாதம் 17ம் நாள் வெளிவந்தது.

கதை
---

அரவிந்த் (ரமேஷ் அரவிந்த்) ஒரு சிறந்த தொழிலதிபராக இருக்கிறான். அவனுடைய சகோதரன் முரளி (அச்சமில்லை கோபி) தன் மனைவி விவாகரத்து பெற்றதால் குடிகாரனாகிறான். அதனால் குற்றவுணர்ச்சியடைந்த அவர்களின் தந்தை கிருஷ்ணசாமி (சேது வினாயகம்) அரவிந்தின் திருமண விவகாரத்தில் முழு உரிமை அளிக்கிறார். அரவிந்த் வாணியைக் (மீனா)காதலிக்கிறான். அதனால் வாணியின் தந்தையிடம் தன் திருமணம் குறித்துப் பேசுகிறான். ஆனால் அவர் மறுக்கிறார். ஏனெனில் அவரின் மூத்த மகள் (சபிதா ஆனந்த்) பணக்காரரைத் திருமணம் செய்துகொண்டு தற்சமயம் பிரிந்து வாழ்வதை நினைவு கூர்கிறார். அரவிந்த் வாணி எங்கு சென்றாலும் பின்தொடர்ந்து சென்று அவளை அடைய முயற்சிக்கிறான். இதனால் பல இன்னல்களுக்கு ஆளாகிறான். முன்னாள் காவல்துறை அதிகாரியான கணேஷ் (சரத்குமார்) அரவிந்திற்கு உதவி செய்கிறார். அரவிந்தும் வாணியும் வாழ்க்கையில் ஒன்று சேர்ந்தார்களா? என்பதுடன் கதை முடிவுக்கு வருகிறது.

நடிப்பு
-------

அரவிந்த் - ரமேஷ் அரவிந்த்   

வாணி - மீனா  
 
கணேஷ் - சரத்குமார்  
 
வாணியின் சகோதரி - சபிதா ஆனந்த்   

டெல்லி கணேஷ்  

உதய் பிரகாஷ்   

பலராமன்- கவுண்டமணி  
 
ஜாயிண்ட் - விவேக்   

கிருஷ்ணசாமி - சேது விநாயகம்  
 
முரளி - அச்சமில்லை கோபி   

உமா - சங்கீதா   

பாண்டு  

ஜி. கே. ரத்னம் - ரவிராஜ்   

திடீர் கண்ணையா   

பிரதீபா  
 
வாசுகி  
 
லதா   

பேபி சங்கீதா   

இந்து - வைஷ்ணவி

பாடல்கள்
--------

இப்படத்திற்கு இசை அமைத்தவர் விஜி மேனுயல். பாடல்களை முத்துலிங்கம், புலமைப்பித்தன் மற்றும் மு. மேத்தா எழுதியுள்ளனர்.

| எண் | பாடல் | பாடியவர்கள் | காலம் |
| --- | --- | --- | --- |
| 1 | 'என் மனம்போல்' | Mano, மலேசியா வாசுதேவன், அருண்மொழி | 4:45 |
| 2 | 'எப்போதும் காதலியா' | தீபன் சக்ரவர்த்தி | 3:10 |
| 3 | 'காதல் ஜோடிதான்' | கே. ஜே. யேசுதாஸ் | 4:45 |
| 4 | 'கண்ணுக்குள் உன்னைத்தான்' | மனோ, சித்ரா | 4:40 |
| 5 | 'வா நீ அன்பே' | எஸ். பி. பாலசுப்பிரமணியம், குழு | 4:54 |

வரவேற்பு
--------

*தி நியூ இந்தியன் எக்சுபிரசு* பத்திரிகையின் நிருபரான என். கிருஷ்ணசுவாமி,தன் விமர்சனத்தில் வி. சுகுமாரின் ஒளிப்பதிவும் விஜியின் இசையும் நன்றாக உள்ளது எனவும், கம்லேஷ் குமாரின் வசனங்கள் குறிப்பிட்டுச் சொல்லும்படியாக இருக்கிறது எனக் கூறியுள்ளார். மேலும் திரைக்கதை கதைக்குள் கதை என்னும் அமைப்பில் உள்ளதால் அதுவே இப்படத்தின் பலவீனமாக உள்ளது என்று கூறியுள்ளார்.

மேற்கோள்கள்
-----------

1. ↑  "Idhaya Vaasal (1991) Tamil Movie". spicyonion.com. 2014-07-16 அன்று பார்க்கப்பட்டது.
2. ↑  "Filmography of idhaya vaasal". cinesouth.com. 2014-07-16 அன்று பார்க்கப்பட்டது.
[*தொடர்பிழந்த இணைப்பு*]
3. ↑
4. ↑  "Idhaya Vaasal : Tamil Movie". hummaa.com. 2014-07-16 அன்று பார்க்கப்பட்டது.
5. ↑  N. Krishnaswamy (1991-05-10). *Idhaya Vaasal*. p. 7.. பார்த்த நாள்: 2014-07-16.
**விராலியூர்** என்பது கோவை மாவட்டத்தின் தொண்டாமுத்தூர் ஒன்றியத்தை சேர்ந்த ஓர் கிராமமாகும். விராலி மரங்கள் அதிகம் காணப்பட்டதால் இது இப்பெயர் பெற்றதாக கருதப்படுகிறது. இது வெள்ளிமலைபட்டினம் பஞ்சாயத்தை சேர்ந்தது. சுமார் 2200 மக்கள்தொகை கொண்ட இந்த ஊரில் சுமார் 155 மாணவர்கள் பயின்றுவரும் ஒரு நடுநிலைப்பள்ளி உள்ளது. இப்பள்ளியின் அருகே ஜல்லிபாளையம் என்னும் பகுதியில் வலையர் சமுதாயத்தை சேர்ந்த மக்கள் வாழ்ந்து வருகின்றனர். அவர்கள் இருப்பிடம் மலை அடிவாரமே. விவசாயமே இவ்வூரின் முதன்மைத் தொழிலாக உள்ளது.

அமைவிடம்
--------

இவ்வூரானது, தொண்டாமுத்தூரிலிருந்து நரசிபுரம் செல்லும் சாலையில் சுமார் 6 கி.மீ தொலைவில் அமைந்துள்ளது.

சிறப்புகள்
----------

வைதேகி அருவி இவ்வூரின் அருகிலேயே அமைந்துள்ளது. முற்றிலும் இயற்கை சூழலுடன் உள்ள இப்பகுதியில் அதிகமாக விவசாய நிலங்களாக இருந்தாலும், இப்பகுதியில் பள்ளி, கல்லூரி வசதிகளும் உண்டு.

கல்வி நிலையங்கள்
----------------

* கலைமகள் கல்லூரி
* CIET என்னும் பொறியியல் கல்லூரி
* ரங்கநாதன் பல்தொழில்நுட்பக் கல்லூரி

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "villages in Coimbatore". www.onefivenine.com. 19 நவம்பர் 2015 அன்று பார்க்கப்பட்டது.
|  |
| --- |
|  **கனேடியத் தமிழர்** |
| கனேடியத் தமிழர் |
| நபர்கள் |
| பரம்பல் |
| அரசியல் |
| பொருளாதாரம் |
| பண்பாடும் கலைகளும் |
| கல்வி |
| தமிழ்க் கல்வி |
| சமூக வாழ்வு |
| அமைப்புகள் |
|  **வரலாறு** |
| வரலாற்றுக் காலக்கோடு |
| குடிவரவு |
| எதிர்ப்புப் போராட்டங்கள் |
|  **இலக்கியமும் ஊடகங்களும்** |
| இலக்கியம் |
| வானொலிகள் |
| இதழ்கள் |
| நூல்கள் |
| திரைப்படத்துறை |
| தொலைக்காட்சிச் சேவைகள் |
|  **நிகழ்வுகள்** |
| தமிழ் மரபுரிமைத் திங்கள் |
| ரொறன்ரோ தமிழியல் மாநாடு |
| தமிழ் இலக்கியத் தோட்ட விருதுகள் |
| * பா
* உ
* தொ
  |

**கனடியத் தமிழர் அரசியல்** என்பது கனடா வாழ் தமிழ் மக்களால் முன்னெடுக்கப்படும் அரசியல் ஆகும். இதில் கனடிய உள்ளூர் அரசியல், பூர்விகத் தாயகங்கள் தொடர்பான அரசியல் என இரு முக்கிய பகுதிகளைப் பார்க்கலாம். குறிப்பாக கனடிய ஈழத் தமிழர்களால் இலங்கையில் மேற்கொள்ளப்பட்ட பல்வேறு அடக்குமுறைகளுக்கு எதிரான அரசியல் நகர்வுகள், எதிர்ப்புப் போராட்டங்கள் இதில் முக்கியம் பெறுகின்றன.

வரலாறு
------

தொழில்வாய்ப்புக் கருதி 1960 கள் தொடக்கம் 1980 கள் வரை தமிழ்நாட்டில் இருந்தும் பிற நாடுகளில் இருந்தும் இங்கு குடிவந்த தமிழர்கள் அரசியலில் அவ்வளவு ஈடுபாடு காட்டவில்லை. ஆனால் 1980 களுக்குப் பின்பு இங்கு குடிவந்த ஈழத்தமிழர்கள் கூடிய அரசியமயப்பட்டு செயற்பட்டார்கள். பல்கலைக்கழகம், கல்வித்திணைக்களம், நகராட்சி, மாகாணம், நாடு என அனைத்து நிலைகளிலும் தமிழர்கள் மைய நீரோட்டத் தேர்தல்களில் பங்குபெற்றார்கள்.

சிக்கல்கள்
----------

### ஈழப் போராட்டம்

கனடியத் தமிழர்களில் ஈழத்தை பூர்விகமாகக் கொண்டேரின் ஒரு பெரும் அரசியல் அக்கறையாக ஈழப் போராட்டம் தொடர்ந்து இருந்து வருகிறது. ஈழப் போராட்டத்தின் பல்வேறு தரப்புகளும் தமது செயற்பாடுகளைக் இங்கு மேற்கொண்டுவருகிறார்கள். 2008-2009 இறுதிப் போரின் நடந்த தமிழர் இனவழிப்பை எதிர்த்து பெரும் எதிர்ப்புப் போராட்டங்கள் நடத்தப்பட்டன. கனடிய வரலாற்றில் நடந்த மிகப் பெரிய தொடர்ச்சியான எதிர்ப்போட்டங்களில் இவையும் அடங்கும். போரின் இறுதிக்குப் பின்பு கனடிய அரசின் வெளிநாட்டு/குடிவரவு கொள்கைகளில், அனைத்துல அமைப்புகளின் செயற்பாடுகளில் செல்வாக்குச் செலுத்தும் வண்ணம் பல்வேறு செயற்பாடுகளில் தமிழர் அரசியல் அமைப்புகள் ஈடுபட்டுள்ளன.

### குடிவரவு

தமிழர்கள் கனடாவிற்கு குடிவரவுது, தமது குடும்ப உறவினர்களை இங்கு அழைப்பது தொடர்பான சட்டங்கள், குடிவந்தவர்களுக்கான சேவைகள் ஒரு முக்கிய அக்கறையாக இருக்கின்றன.

மேற்கோள்கள்
-----------

1. 1 2  "Politics." Multicultural Canada. n.d.  பரணிடப்பட்டது 2012-05-25 at the வந்தவழி இயந்திரம்
ஸ்ரீ ஜயவர்த்தனபுரக் கோட்டையை மைய நிலையமாகக் கொண்டு அரசாட்சி நடைபெற்றதே **கோட்டேஅரசு** அல்லது **கோட்டே இராசதானி** (*Kingdom of Kotte*). இது கி.பி. 15 நூற்றாண்டுக் காலப் பகுதியில் இலங்கையில் சீராக ஆட்சி நடைபெற்ற அரசாகும். இலங்கையை ஒரு குடைக் கீழ் கொண்டு வருதற்காக ஆட்சி நடந்தேறிய கடைசி அரசும் இதுவாகும்.

கோட்டை அரசின் வரைபடம்

கோட்டை என்பதன் பொருள்
---------------------

சிங்களத்தில் கோட்டே என்பதன் பொருள் (பாதுகாப்பு) அரண் என்பதாகும். தமிழிலும் கோட்டை என்பது அரண்மனையையே குறிக்கின்றது. இந்த வகையில் அழகேசுவரர் மூலம் கட்டப்பட்ட முதலாவது கோட்டையையும் இது குறிப்பிடப்படுகிறது.

நிறுவல்
-------

மேற்குக் கடற்பகுதியிலிருந்து வந்த படையெடுப்பாளர்களின் தாக்குதல்களை முறியடிக்க, மூன்றாவது விக்கிரமபாகு அரசனின் ஆட்சிக் காலத்தில் கம்பளை அரசின் அமைச்சர் அழகேசுவரன் (1370–1385) மூலம் கட்டப்பட்ட இந்தப் பாதுகாப்புக் கோட்டை, பின்னர் அதாவது 1412இல் ஆறாவது பராக்கிரமபாகு மன்னன் மூலம் தலைநகராகக் கொள்ளப்பட்டது. இப்பகுதியைச் சுற்றியுள்ள சதுப்பு நிலம் மூலம் இது மிகவும் பாதுகாப்பாக அமைந்துள்ளது.

பின்னிணைப்பு
------------

* ஏழாவது புவனேக்குபாகு மன்னனின் கடிதம் பரணிடப்பட்டது 2015-09-23 at the வந்தவழி இயந்திரம்
* இலங்கை சிங்கள இலக்கியத்தின் பொற்காலமும் கோட்டையின் ஏழாவது பராக்கிரமபாகு மன்னனும் பரணிடப்பட்டது 2015-09-23 at the வந்தவழி இயந்திரம்

மேற்கோள்கள்
-----------

1. ↑  வார்ப்புரு:உபன்யாச இணையத்தளம்
**காப்பான்** (*Kaappan* மொ.பெ. Protector) என்பது 2019 ஆம் ஆண்டு வெளியான ஒரு தமிழ்த் திரைப்படம் ஆகும். இத்திரைப்படத்தை கே. வி. ஆனந்த் எழுதி, இயக்கி மற்றும் பட்டுக்கோட்டை பிரபாகர் இணைந்து எழுதியுள்ளார். இத்திரைப்படத்தை சுபாஸ்கரன் அல்லிராஜா தயாரித்துள்ளனர். இத்திரைப்படத்தில் சூர்யா, மோகன்லால் மற்றும் ஆர்யா ஆகியோர் முக்கிய கதாபாத்திரத்தில் நடித்துள்ளனர். ஹாரிஸ் ஜயராஜ்ஜால் இயற்றப்பட்ட இசை மற்றும் எம். எஸ். பிரபு மற்றும் அபிநந்தன் இராமானுஜம் ஆகியோரின் ஒளிப்பதிவை உள்ளடக்கி, இத்திரைப்படம் செப்டம்பர் 20, 2019 அன்று வெளியானது.

நடிகர்கள்
---------

* சூர்யா - கதிரவன் "கதிர்"
* மோகன்லால் - பிரதமர் சந்திரகாந்த் வர்மா
* ஆர்யா - அபிசேக் சந்திரகாந்த் வர்மா "அபி" (பிரதமரின் மகன்)
* சாயிஷா - அஞ்சலி
* சமுத்திரக்கனி - ஜோசப்
* பூர்ணா - பிரியா ஜோசப்
* சுஜாதா சிவக்குமார் - கதிரவனின் அம்மா
* தலைவாசல் விஜய் - சந்தோஷ்
* சங்கர் கிருட்டிணமூர்த்தி - சுந்தர்
*

பாடல்கள்
--------

1."சிரிகி "- செந்தில் கணேஷ், ராக்ஸ்டார் ரமணி அம்மாள்

2. "வின்னில் வின்மீன்"- நிகிதா ஹாரிஸ்

3. "ஹே அமிகோ"- லெஸ்லி லூயிஸ், ஜோனிதா காந்தி

4. "குரிலே குறிலே"- கபிலன் ஜாவேத் அலி, தர்ஷனா கேடி

5. "மச்சான் இங்க வந்திரா"- கரேஷ்மா,ரவிச்சந்திரன், நிகிதா காந்தி, ஷப்னம் முத்து முனாஸ்

மேற்கோள்கள்
-----------

1. ↑  "Suriya has become socially-conscious now: KV Anand on 'Kaappaan'". தி இந்து. 17 August 2019.

வெளி இணைப்புகள்
---------------

* காப்பான்
அல்கினைட்டு
**அல்கினைட்டு** (*Alginite*) என்பது படிக உருவமற்ற கரிமப் பொருட்களுடன் சேர்ந்து காணப்படும் ஒரு வகையான கெரோகெனின் பகுதிக்கூறு ஆகும். கரிம வேதிப்பொருள் சுவர்களாலான நுண்தொல்லுயிர் எச்சங்கள் அல்கினைட்டுடன் கலந்துள்ளன. இவை சிலிக்கா போன்ற கனிம சுவர் நுண்தொல்லுயிர் எச்சங்களில் இருந்து மாறுபடுகின்றன. 
அல்கினைட்டு என்பது ஆல்கா அடிப்படையிலான உயிரியக்க புதை படிமத்தின் சிக்கலான மண் கலவையாகும், களிமண்ணாக மாறிய எரிமலை சாம்பல் மற்றும் கால்சியம் கார்பனேட்டு ஆகியவற்றால் இக்கனிமம் ஆகியுள்ளது. கடந்த காலத்தில் மண் கடுமையாக சீரழிந்த பிரதேசங்களில் நிலங்கள் வளம் மிக்க மண்ணாக மீண்டும் மாறுவதற்கு உதவும் கனிமங்கள் நூண்ணிய மற்றும் பெரிய உயினங்களின் ஒரு முழுமையான தொகுதியாக நிறமாலை இது உள்ளது.
குறைந்தபட்சம் இரண்டு வகையான அல்கினைட்டுகளையாவது வேறுபடுத்திக் காட்ட இயலும். டெலால்கினைட்டு எனப்படும் அல்கினைட்டு ஏ, லெமால்கினைட்டு எனப்படும் அல்கினைட்டு பி என்பவை அவையிரண்டாகும். ஏ வகை அல்கினைட்டுகளில் உருவத்தால் வேறுபடக்கூடிய நுண்படிமங்களும், பி வகையில் படிக வடிவமற்ற மற்றும் படலம் போன்ற தொல்லுயிர் படிமங்களும் சேர்ந்துள்ளன.

மேற்கோள்கள் =
=============

1. 1 2  
Macauley, G.; Snowdon, L. R.; Ball, F. D. (1985). *Geochemistry and geological factors governing exploitation of selected Canadian oil shale deposits*. **85**. Natural Resources Canada. p. 3. பன்னாட்டுத் தரப்புத்தக எண்:978-0-660-11905-2. .

புற இணைப்புகள்
--------------

* Akiko Omura and Koichi Hoyanagi (September 2004). "Relationships Between Composition Of Organic Matter, Depositional Environments, And Sea-Level Changes In Backarc Basins, Central Japan (abstract)" (PDF). *Journal of Sedimentary Research* **74** (5). Archived from the original on 2007-03-25. .
* Simon Coxhell and Barry Fehlberg (May 2000). "Julia Creek Vanadium and Oil Shale Deposit". *AIG Journal*. Archived from the original on 2005-12-28. .
***இதய கீதம்*** 1950 ஆம் ஆண்டு வெளியான ஒரு இந்திய தமிழ் திரைப்படமாகும். ஜோசப் தளியத் இயக்கத்தில் உருவான இத்திரைப்படத்தில் டி. ஆர். மகாலிங்கம், டி. ஆர். ராஜகுமாரி ஆகியோர் முக்கிய கதாபாத்திரங்களில் நடித்திருந்தனர்.

திரைக்கதைச் சுருக்கம்
---------------------

ஒரு அரசன் தான் சாகும் தறுவாயில் தன் மனைவியான அரசியையும், மகளையும் நன்றாகக் கவனித்துக்கொள்ளுமாறு தன் நண்பனிடம் தெரிவிக்கிறான். அந்த நண்பனுக்கு இரண்டு மகன்கள். பெரியவன் ஒரு யுத்தத்தில் போரிடச் செல்கிறான். அச்சமயம் இளையவனுக்கும் இளவரசிக்குமிடையே காதல் மலர்கிறது. பெரியவன் சண்டையில் வெற்றி பெற்றுத் திரும்பி வருகிறான். இளவரசியைத் தனக்குத் திருமணம் செய்து வைக்கும்படி தந்தையிடம் கேட்கிறான். இளவரசி குழப்பமடைகிறாள். அவளால் ஒரு தீர்மானத்துக்கு வரமுடியவில்லை. இதைக் கண்ட இளையவன் தானும் போருக்குப் புறப்பட்டுச் செல்கிறான். ஆனால் அவன் காயத்துடன் திரும்பி வருகிறான். அவன் தன்னால் தான் போருக்குப் போனான் என உணர்ந்த இளவரசி அவனது காயம் ஆறுவதற்கு அளிக்கப்படும் சிகிச்சையில் தானும் பணிவிடை செய்கிறாள். இளவரசியை யார் மணப்பது என்பதைத் தீர்மானிக்க அண்ணனும் தம்பியும் சண்டை போடுகிறார்கள். சண்டையில் தம்பி வெற்றி பெறுகிறான். அவனே இளவரசியைத் திருமணம் செய்கிறான்.

நடிகர்கள்
---------

இந்தப் பட்டியல் தி இந்து நாளிதழில் வெளியான இத்திரைப்படம் பற்றிய விமர்சனக் கட்டுரையிலிருந்து எடுக்கப்பட்டது.

* டி. ஆர். மகாலிங்கம்
* டி. ஆர். ராஜகுமாரி
* டி. பி. ராஜலட்சுமி
* சி. வி. வி. பந்துலு
* பி. எஸ். வீரப்பா
* எம். ஜி. சக்கரபாணி
* சி. எஸ். டி. சிங்
* வி. எஸ். சுசீலா
* டி. எஸ். ஜெயா

*நடனம்*:

* லலிதா
* பத்மினி

தயாரிப்புக் குழு
----------------

பின்வரும் பட்டியல் தமிழ்த் திரைப்பட வரலாற்றாசிரியர் பிலிம் நியூஸ் ஆனந்தனின் தரவுத் தளத்திலிருந்து தொகுக்கப்பட்டது.

* தயாரிப்பு, கதை, இயக்கம்: ஜோசப் தளியத்
* வசனம்: நாஞ்சில் டி. என். ராஜப்பா
* ஒளிப்பதிவு இயக்குநர்: ஜித்தேன் பானர்ஜி
* படப்பிடிப்பாளர்கள்: ஆர். ஆர். சந்திரன், ஆர். என். பிள்ளை
* கலை இயக்குநர்: ஜோசப் தளியத்
* தொகுப்பு: எஸ். ஏ. முருகேசன்
* நட்டுவாங்கம்: ஹீராலால், சின்ஹா
* ஒளிப்படம்: எம். எஸ். ஞானம்

தயாரிப்பு விபரம்
----------------

இத்திரைப்படம் பின்னர் *ஜீவன் தாரா* என்ற தலைப்புடன் இந்தியில் மொழிமாற்றம் செய்யப்பட்டு வெளியிடப்பட்டது.  
திரைப்பட வரலாற்றாசிரியர் ராண்டார் கை இத்திரைப்படம் வசூலில் எதிர்பார்த்த அளவு வெற்றியைக் கொடுக்கவில்லை எனக் குறிப்பிட்டுள்ளார்.

பாடல்கள்
--------

இத்திரைப்படத்துக்கு எஸ். வி. வெங்கட்ராமன் இசையமைத்தார். கம்பதாசன், கே. பி. காமாட்சி ஆகியோர் பாடல்களை இயற்றினர். *வானுலாவும் தாரை நீ என் இதய கீதமே*, *ஓடி வா வெண்முகில் போலே* ஆகிய இரண்டு பாடல்கள் பிரபலமாயின. இரண்டு பாடல்களையும் டி. ஆர். மகாலிங்கம், டி. ஆர். ராஜகுமாரி, ஆகியோர் பாடியிருந்தனர்.

சான்றாதாரங்கள்
--------------

1. 1 2   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004. Archived from the original on 2016-11-29.. பார்த்த நாள்: 2016-11-29.
2. 1 2 3 4 5  "Ithaya Geetham (1950)". *தி இந்து*. 17 ஜூன் 2010. 2014-08-12 அன்று மூலதளத்திலிருந்து பரணிடப்பட்டது எடுக்கப்பட்டது. 29 நவம்பர் 2016 அன்று பார்க்கப்பட்டது.
3. ↑  இதய கீதம் பாட்டுப் புத்தகம்

வெளி இணைப்புகள்
---------------

* யூடியூபில் லலிதா-பத்மினி நடனக் காட்சி
**தமிழ்நாடு சேமிப்புக் கிடங்கு நிறுவனம்** (**Tamilnadu Warehousing Corporation**), தமிழக அரசு கொள்முதல் செய்த உணவு தானியங்களை சேமிக்கும் பொருட்டு தமிழ்நாடு அரசால் 2 மே 1958-இல் நிறுவப்பட்ட பொதுத்துறை நிறுவனம் ஆகும். இதன் மேலாண்மை இயக்குநர் இ ஆ ப அதிகாரி ஆவார். மேலும் இந்நிறுவனத்திற்கு தலைவர் உள்ளடக்கிய 11 இயக்குநர்களைக் கொண்ட குழு உள்ளது. இதன் குழுமத் தலைவர் மற்றும் 5 இயக்குநர்கள் தமிழ்நாடு அரசாலும், 5 இயக்குநர்கள் மத்திய சேமிப்புக் கிடங்கு நிறுவனத்தின் சார்பாகவும் நியமனம் செய்யப்படுகின்றனர். இதன் தலைமையிடம் 82, அண்ணா சாலை, கிண்டி, சென்னை (அசுஎ) 600032-இல் இயங்குகிறது. இந்நிறுவனத்திற்கு காஞ்சிபுரம், கடலூர், மேட்டுப்பாளையம், திண்டுக்கல், சேலம், திருநெல்வேலி மற்றும் திருச்சிராப்பள்ளி நகரங்களில் உள்ள ஏழு மண்டல அலுவலகங்களை நிர்வகிக்க மூத்த மண்டல அதிகாரிகள் உள்ளனர். இந்நிறுவனத்திற்கு தமிழ்நாடு முழுவதும் 57 இடங்களில் பெரிய அளவிலான 256 சேமிப்புக் கிடங்கிகள் உள்ளது. இந்நிறுவனத்தின் சேமிப்புத் திறன் 7.34 இலட்சம் மெட்ரிக் டன் ஆகும்.

நோக்கம்
-------

நவீன வசதிகளுடன் கூடிய சேமிப்பு வசதிகளை விவசாயிகள் மற்றும் பிற வியாபார நிறுவனங்களுக்கு வழங்குவதற்காகவும், விவசாயிகள் மற்றும் வியாபார நிறுவனங்களின் பொருட்களுக்கு தகுந்த பாதுகாப்பு வசதிகள் வழங்குவதை உறுதி செய்வதற்காகவும் தோற்றுவிக்கப்பட்டது. இந்நிறுவனம் பொருட்களின் சேமிப்பு இழப்பினை கட்டுப்படுத்தவும், பொருட்களின் சேமிப்புத் திறனை மேம்படுத்துவதையும் முக்கிய நோக்கமாகக் கொண்டு, சேமிப்புக் கிடங்குகளைக் கட்டியும், இயக்கியும் வருகிறது. மேலும், சந்தை வாய்ப்புகளை ஆய்வு செய்து மாநிலத்தின் ஒவ்வொரு பகுதியிலும் உள்ள விவசாயிகள் மற்றும் இதர வியாபார நிறுவனங்கள் தங்களின் உற்பத்திப் பொருட்களை சேமிப்பதற்காக, சேமிப்புக் கிடங்குகள் தமிழ்நாடு முழுவதும் உருவாக்கப்பட்டுள்ளன.

கிடங்கியின் பெரிய பயன்பாட்டாளர்கள்
----------------------------------

இந்நிறுவனத்தின் சேமிப்புக் கிடங்குகளை பெருமளவில் இந்திய உணவுக் கழகம், தமிழ்நாடு நுகர்பொருள் வாணிபக் கழகம், தமிழ்நாடு பாடநூல் கழகம், ஆவின், தமிழ்நாடு மாநில விற்பனைக் கழகம், சர்க்கரை ஆலைகள், உர உற்பத்தி நிறுவனங்கள், தமிழ்நாடு கூட்டுறவு விற்பனை இணையம், இந்திய புகையிலை நிறுவனம், தமிழ்நாடு செய்தித்தாள் காகித நிறுவனம், தேசிய கூட்டுறவு விற்பனை இணையம், தனியார் வியாபார நிறுவனங்கள் மற்றும் விவசாயிகள் ஆகியோர்களால் பயன்படுத்தப்பட்டு வருகின்றன.

சலுகைகள்
--------

அரசு நிறுவனங்கள், பொதுத்துறை நிறுவனங்கள் மற்றும் விவசாயிகளுக்கு சேமிப்பு கிடங்கில் தங்கள் பொருட்களை இருப்பு வைப்புக் கட்டணத்தில் 10% முதல் 30 வரை தள்ளுபடி வழங்குகிறது.

மேற்கோள்கள்
-----------

வெளி இணைப்புகள்
---------------

* தமிழ்நாடு சேமிப்புக் கிடங்கு நிறுவனத்தின் அதிகாரப்பூர்வ இணையத்தளம்
* IT Raid at TN Warehousing Corporation MD's House
**கோட்டை அருங்காட்சியகம்** தமிழகத்தின் சென்னையில் புனித ஜார்ஜ் கோட்டை வளாகத்திலுள்ள ஓர் கட்டடம் ஆகும். பொ.ஊ. 1795 இல் கட்டப்பட்ட இக்கட்டடத்தில் பொ.ஊ. 1948 ஆம் ஆண்டு அருங்காட்சியகம் அமைக்கப்பட்டது. புனித ஜார்ஜ் கோட்டையில் கிடைத்த பழம்பொருட்கள், பலவகைப் பீரங்கிகள், ஆயுதங்கள், ஆங்கிலேயரும் பிற சில ஐரோப்பியரும் வெளியிட்ட நாணயங்கள்,பணயமாக பிடித்து வைக்கப்பட்ட  திப்பு சுல்தானின் குழந்தைகளுடன் காரன்வாலிஸ் உள்ள பெரிய பளிங்குச் சிலை, இங்கிலாந்து நாட்டின் அரசர்கள், அரசிகள், புனித ஜார்ஜ் கோட்டையில் பணியாற்றிய ஆளுநர்கள், ஆர்க்காட்டு நவாபுகள் ஆகியோரது பெரிய கண்கவர் உருவ ஓவியங்கள், இராபர்ட் கிளைவ் எழுதிய கடிதங்கள், பிரெஞ்சுக்காரர்கள் பயன்படுத்திய விளக்குகள், பீங்கான் பாத்திரங்கள், பிரெஞ்சுத் தலைவர்களின் படங்கள், மைசூரை ஆட்சி புரிந்த உடையார்களின் வரலாற்றைக் குறிக்கும் சிற்பம், சித்திரம் முதலியவை காட்சியகத்தில் இடம் பெற்றுள்ளன.

மேற்கோள்களும் குறிப்புகளும்
---------------------------

1. ↑  "காப்பகப்படுத்தப்பட்ட நகல்". 2015-10-16 அன்று மூலம் பரணிடப்பட்டது. 2013-07-22 அன்று பார்க்கப்பட்டது.
2. ↑  வி. கந்தசாமி (2011-மூன்றாம் பதிப்பு). *தமிழ்நாட்டின் தல வரலாறுகளும் பண்பாட்டுச் சின்னங்களும்*. சென்னை: பழனியப்பா பிரதர்ஸ். பக். 32,33. பன்னாட்டுத் தரப்புத்தக எண்:978-81-8379-008-6.

* கோட்டை அருங்காட்சியகம் (சென்னை) பரணிடப்பட்டது 2015-10-16 at the வந்தவழி இயந்திரம்
**தமிழ்நாடு‍ தீ்ண்டாமை ஒழிப்பு முன்னணி** , 2007 ஆம் ஆண்டு‍ உருவாக்கப்பட்ட இயக்கமாகும். சமூகத்திலுள்ள தாழ்த்தப்பட்ட மக்கள் மீதான தாக்குதல்களுக்கு‍ எதிராகவும், அவர்களின் உரிமைகளுக்காகவும் தொடர்ந்து‍ போராடிக் கொண்டிருக்கும் ஒரு‍ இயக்கமாகும்.

மாநாடுகள் மற்றும் தலைமை
-----------------------

இம்முன்னணியின் முதல் மாநில மாநாடு 2010 ல் புதுக்கோட்டையில் நடைபெற்றது. தலைவராக பி.சம்பத், பொதுச் செயலாளராக கே.சாமுவேல் ராஜ், பொருளாளராக ஆர். ஜெயராமன் தேர்ந்தெடுக்கப்பட்டனர். 2015 மே 16 முதல் 18 வரை இரண்டாவது மாநில மாநாடு விருதுநகரில் நடைபெற்றது.

இயக்கங்கள்
----------

### தீண்டாமைச் சுவர் தகர்ப்பு

#### உத்தப்புரம்

உத்தப்புரம் தீண்டாமைச் சுவரை அகற்றக் கோரி பல கட்டப் போராட்டங்களை நடத்தி, தீண்டாமைச் சுவர் இடிக்கப்பட்டது.

உத்தப்புரம் தீண்டாமைச் சுவர் தகர்ப்பிற்கு பின்னர் முன்னணியின் முயற்சியால் வீழ்ந்த சுவர்கள் []- 

* கோயம்பத்தூர் நாகராஜபுரம்
* கோயம்பத்தூர் பெரியார்நகர்
* திருச்சி எடமலைப்பட்டி புதூர்
* சேலம் காந்திமகான் நகர்

### ஈச்சங்கோட்டை

ஈச்சங்கோட்டை கிராமத்தில் தாழ்த்தப்பட்ட மக்கள் சவரம் செய்யும் கடைகளில் முடி‍ திருத்தம் செய்ய அனுமதிக்கப்படாததை எதிர்த்த இயக்கம் செப்டம்பர் 30 அன்று‍ நடைபெற்றது. போராட்டத்தின் விளைவாக அம்மக்கள் முடிதிருத்த அக்கடைகளில் அனுமதிக்கப்பட்டுள்ளனர்.

### ஆலய நுழைவுப் போராட்டங்கள்

பந்தப்புளி, உத்தப்புரம், செட்டிபுலம், காங்கியனூர் ,காளப்பட்டி முதலிய இடங்களில் ஆலய நுழைவுப் போராட்டங்கள் நடைபெயற்றுள்ளன.[]

### தெம்மாவூர் பேருந்து நிழற்குடை இருக்கை

தலித்துகள் இருக்கையில் அமரக்கூடாது என்ற சாதி ஆதிக்க வெறியில் இடிக்கப்பட்ட பேருந்து நிறுத்த நிழற்குடை இருக்கைகள் மீண்டும் நிறுவப்பட்டது.

மேற்கோள்கள்
-----------

1. ↑
2. ↑
3. ↑  "தெம்மாவூரில் தீண்டாமை ஒழிப்பு முன்னணி போராட்டம் வெற்றி!". *தீக்கதிர்*: p. 1. 30-09-2019. .
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**கீவ் சண்டை** (*Battle of Kiev*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். ஆகஸ்ட் 23 - செப்டம்பர் 26, 2011 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். ஜெர்மனியப் படைகளுக்கு பெருவெற்றியாக முடிந்த இது, போர் வரலாற்றில் மாபெரும் சுற்றிவளைப்புச் சண்டையாகக் கருதப்படுகிறது. சோவியத் போர்வரலாற்றுத் தரவுகளில் இது கீவ் பாதுகாப்பு நடவடிக்கை (*Kiev Defensive Operation. Киевская оборонительная операция*) என்றழைக்கப்படுகிறது. 

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் தெற்கு ஆர்மி குரூப் உக்ரைன் பகுதியைத் தாக்கியது. முதலிரு மாதங்கள் இதன் முன்னேறறம் மந்தமாக இருந்தது. ஆகஸ்ட் முதல்வாரம் ஆர்மி குரூப் நடுவிலிருந்து பல கவசப் படைப்பிரிவுகள் தெற்குப் பகுதிக்கு அனுப்பப்பட்டன. இதனால் மீண்டும் வேகமாக முன்னேறிய ஜெர்மானியப் படைகள் ஆகஸ்ட் பின்பகுதியில் உக்ரைன் தலைநகர் கீவ் வரை முன்னேறி விட்டன. இப்பகுதியில் நிறுத்தப்பட்டிருந்த சோவியத் தென்மேற்குக் களம் படைப்பிரிவினை கீவ் நகர் அருகே சுற்றி வளைக்க ஜெர்மானியப் படைகள் முயன்றன. வடக்கிலிருந்து 2வது பான்சர்குரூப்பும், 2வது ஆர்மியும் தென்கிழக்கிலிருந்து தெற்கு ஆர்மி குரூப்பும் கிடுக்கியின் இரு கரங்களாக செயல்பட்டு சோவியத் படைகளை சுற்றி வளைத்தன. ஜெர்மானியப் படைவளையத்துக்குள் சுமார் ஏழு லட்சம் சோவியத் வீரர்கள் சிக்கிக் கொண்டனர். செப்டம்பர் மாதம் ஜெர்மானியப் படைவளையம் இறுகத் தொடங்கியது. கீவ் பகுதியில் சிக்கிக்கொண்ட சோவியத் படைகள் கடுமையாக எதிர்த்துப் போரிட்டாலும் 26 செப்டம்பரில் கீவ் நகரம் வீழ்ந்தது. எஞ்சிய சோவியத் படைகள் சரணடைந்தன. சோவியத் தரப்பில் ஆறு லட்சம் வீரர்கள் மாண்டனர் அல்லது போர்க்கைதிகளாயினர். உலகப் போர் வரலாற்றில் மாபெரும் சுற்றிவளைப்புச் சண்டையாக இது கருதப்படுகிறது.

குறிப்புகள்
-----------

1. 1 2  Glantz (1995), p. 293

மேற்கோள்கள்
-----------

* Clark, Alan (1965), *Barbarossa*, William Morrow and Company
* Erickson, John (1975), *The Road to Stalingrad*
* Glantz, David M. & House, Jonathan (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, ISBN 0-7006-0899-0
* Mellenthin, F.W. (1956), *Panzer Battles*, Konecky and Konecky
* Stahel, David (2012), *Kiev 1941: Hitler's Battle for Supremacy in the East*, கேம்பிறிட்ஜ் பல்கலைக்கழகப் பதிப்பகம், ISBN 978-1107014596
தமிழ்நாடு அரசு ஊனமுற்றவர்களைத் திருமணம் செய்து கொள்பவர்களுக்கு நிதியுதவி வழங்கும் திட்டங்களைச் செயல்படுத்தி வருகிறது.

கை, கால் ஊனமுற்றவர்
-------------------

ஒரு கை அல்லது ஒரு கால் இழந்தோரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்

1. தம்பதிகளில் ஒருவர் கை, கால் ஊனமுற்றவராக இருத்தல் வேண்டும்.
2. பிறவியிலேயே ஊனமுற்றவருக்கு முன்னுரிமை அளிக்கப்படும்.
3. குடும்பத்தின் ஆண்டு வருமானம் 24,000க்குக் குறைவாக இருக்க வேண்டும்.

### உதவித்தொகை

* ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 காசோலையாகவும் வழங்கப்படும்.

பார்வையற்றவர்
-------------

பார்வையற்றவரைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்

1. தம்பதிகளில் ஒருவர் பார்வையற்றவராக இருத்தல் வேண்டும்.
2. பார்வையற்றவரைத் திருமணம் செய்து கொள்ளும் பார்வையுடையவரின் ஆண்டு வருமானம் 24,000க்குக் குறைவாக இருக்க வேண்டும்.

### உதவித்தொகை

* ரூபாய் 10000 வழங்கப்படும். இதில் ரூபாய் 7000 தேசிய சேமிப்புப் பத்திரமாகவும், ரூபாய் 3000 ரொக்கமாகவும் வழங்கப்படும்.

பேசும் திறனற்ற காது கேளாதவர்
----------------------------

பேசும்திறனற்ற காது கேளாதவர்களைத் திருமணம் செய்து கொள்பவருக்கு நிதியுதவி அளிக்கும் வகையில் இத்திட்டம் செயல்படுத்தப்படுகிறது.

### உதவிக்கான தகுதிகள்

1. திருமணம் செய்து கொள்ளும் தம்பதிகளில் ஒருவர் 100 சதவிகிதம் பேசும் திறனற்று காதுகேளாதவராக இருத்தல் வேண்டும்.
2. 35 வயதுக்கு மேற்படாதவர்களுக்கு வருமான வரம்பு எதுவுமில்லை.

### உதவித்தொகை

* ரூபாய் 5000 வழங்கப்படும். இதில் ரூபாய் 3000 தேசிய சேமிப்புப் பத்திரமாகவும், ரூபாய் 2000 ரொக்கமாகவும் வழங்கப்படும்.

விண்ணப்பிக்க
------------

மாவட்ட ஆட்சியர் அலுவலகத்தில் உள்ள மாவட்ட மறுவாழ்வு அலுவலர் அலுவலகத்தில் தேவையான விண்ணப்பப் படிவங்களைப் பெற்று நிரப்பி, தேவையான இணைப்புகளைச் செய்து விண்ணப்பிக்க வேண்டும். மாவட்ட மறுவாழ்வு அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.